РЕПУБЛИКА СРБИЈА

НАРОДНА СКУПШТИНА

01 Број 06-2/504-21

29. новембар 2021. године

Б е о г р а д

**З А П И С Н И К**

**ДЕСЕТЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 29. НОВЕМБРА 2021. ГОДИНЕ**

Седница је почела у 12 часова и 20 минута.

Седници је председавао Ивица Дачић, председник Народне скупштине.

Народна скупштина је минутом ћутања одала пошту преминулом народном посланику др Муамеру Зукорлићу.

Председник је, на основу службене евиденције о присутности народних посланика, констатовао да седници присуствујe 119 народних посланика, а применом електронског система за гласање утврђено је да је у сали присутно 149 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Председник је обавестио да је спречена да седници присуствује народни посланик др Весна Ивковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, Душан Бајатовић, Арђенд Бајрами, др Муамер Бачевац, Надије Бећири, др Бобан Бирманчевић, др Марко Богдановић, Јосип Броз, Јелисавета Вељковић, Соња Влаховић, Младен Грујић, Владимир Ђукановић, Милан Ђурица, Нинослав Ерић, доц. др Илија Животић, Владан Заграђанин, Крсто Јањушевић, Марија Јевђић, мр Јадранка Јовановић, доц. др Михаило Јокић, Шаип Камбери, Рајко Капелан, Јасмина Каранац, Драгомир Карић, Нандор Киш, Јован Колунџија, Маријана Крајновић, Јанко Лангура, Софија Максимовић, Драган Д. Марковић, Јелена Мијатовић, др Милорад Мијатовић, Јелена Михаиловић, Оливера Недељковић, Слађана Николић, Јасмина Обрадовић, Лав-Григорије Пајкић, Биљана Пантић Пиља, Мира Петровић, Ивана Поповић, Милена Поповић, Мисала Праменковић, Никола Радосављевић, хаџи Милорад Стошић, Смиља Тишма, проф. др Јахја Фехратовић, Ацо Петровић, Љиљана Кузмановић-Вујаковић, Оливера Огњановић, Војислав Вујић, Марина Мирковић, Мина Китановић, Никола Кожовић, Јелена Стевановић, Момчило Вуксановић и др Амела Лукач Зоранић.

Председник је, сагласно члану 86. став 2. и члану 87. став 2. Пословника, обавестио да је ова седница сазвана у року краћем од рока утврђеног у члану 86. став 1. Пословника и изузетно, за понедељак, дакле мимо дана утврђених у члану 87. став 1. Пословника, због потребе да Народна скупштина што пре размотри предлоге одлука из предложеног дневног реда.

Затим је Народна скупштина прешла на утврђивање дневног реда.

Изјашњавајући се о предлозима за стављање на дневни ред аката по хитном поступку, Народна скупштина је прихватила: предлог председника Народне скупштине да се, по хитном поступку, стави на дневни ред седнице Предлог одлуке о допунама Одлуке о престанку функције и именовању у Републичку изборну комисију, који је поднео Народној скупштини 28. новембра 2021. године, са исправком од 29. новембра (од 156 присутних народних посланика, 153 су гласала за, а три нису гласала) и предлог народног посланика др Александра Мартиновића да се, по хитном поступку, стави на дневни ред седнице Предлог одлуке о изменама Одлуке о престанку функције и именовању у Републичку изборну комисију, који је поднео Народној скупштини 26. новембра 2021. године (од 158 присутних народних посланика, 156 је гласало за, а два нису гласала).

Народна скупштина је, већином гласова (од 158 присутних народних посланика, 157 је гласало за, а један није гласао), прихватила предлог народног посланика Ивице Дачића да се обави:

**1. заједнички јединствени претрес о:**

**- Предлогу одлуке о допунама Одлуке о престанку функције и именовању у Републичку изборну комисију**, који је поднео председник Народне скупштине (број 02-2162/21 од 28. новемрба 2021. године) и

**- Предлогу одлуке о изменама Одлуке о престанку функције и именовању у Републичку изборну комисију**,који је поднео народни посланик др Александар Мартиновић (број 02-2160/21 од 26. новемрба 2021. године).

Народна скупштина је, већином гласова (од 158 присутних народних посланика, 157 је гласало за, а један није гласао), утврдила дневни ред Десете седнице Другог редовног заседања Народне скупштине Републике Србије у 2021. години, у целини.

Тако утврђен дневни ред је следећи:

**1. Предлог одлуке о допунама Одлуке о престанку функције и именовању у Републичку изборну комисију**, који је поднео председник Народне скупштине (број 02-2162/21 од 28. новемрба 2021. године)

**2. Предлог одлуке о изменама Одлуке о престанку функције и именовању у Републичку изборну комисију**, који је поднео народни посланик др Александар Мартиновић (број 02-2160/21 од 26. новемрба 2021. године).

Затим је Народна скупштина прешла на рад по утврђеном дневном реду седнице, односно на **заједнички јединствени претрес о 1. и 2. тачки дневног реда**.

Председник је, сагласно члану 92. став 2. и члану 192. став 3, а сходно члану 157. став 2. Пословника, отворио заједнички јединствени претрес о:

**- Предлогу одлуке о допунама Одлуке о престанку функције и именовању у Републичку изборну комисију, са исправком** и

**- Предлогу одлуке о изменама Одлуке о престанку функције и именовању у Републичку изборну комисију.**

У заједничком јединственом претресу учествовали су народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Бранимир Јовановић, председник Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Елвира Ковач, заменик председника Посланичке групе САВЕЗ ВОЈВОЂАНСКИХ МАЂАРА, Стефан Кркобабић, представник Посланичке групе ПУПС - „Три П“, Александар Мирковић, представник Посланичке групе „Александар Вучић - за нашу децу“ (након чега је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова), Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Владан Глишић (након чијег излагања су узајамно реплицирали народни посланици Александар Мирковић и Владан Глишић), Александар Марковић, Самира Ћосовић, Славенко Унковић, проф. др Жарко Обрадовић, проф. др Владимир Маринковић, Сања Јефић Бранковић, Снежана Пауновић, Маријан Ристичевић, Дејан Кесар, Верољуб Арсић, др Угљеша Мрдић, проф. др Марко Атлагић, Илија Матејић, Ђорђе Дабић, Адам Шукало, Милош Банђур и Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, након чега је председавајући др Владимир Орлић, потпредседник Народне скупштине, закључио заједнички јединствени претрес.

Председавајући је, сагласно члану 87. став 5. Пословника, одредио понедељак, 29. новембар 2021. године, са почетком у 18 часова и 5 минута, као Дан за гласање о тачкама дневног реда Десете седнице Другог редовног заседања Народне скупштине Републике Србије у 2021. години.

Применом електронског система за гласање утврђено је да су у сали присутна 172 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда - ПРЕДЛОГ ОДЛУКЕ О ДОПУНАМА ОДЛУКЕ О ПРЕСТАНКУ ФУНКЦИЈЕ И ИМЕНОВАЊУ У РЕПУБЛИЧКУ ИЗБОРНУ КОМИСИЈУ**

Народна скупштина је, већином гласова свих народних посланика (од 172 присутна народна посланика, 172 су гласала за), усвојила Предлог одлуке о допунама Одлуке о престанку функције и именовању у Републичку изборну комисију, са исправком, у целини.

**2. тачка дневног реда - ПРЕДЛОГ ОДЛУКЕ О ИЗМЕНАМА ОДЛУКЕ О ПРЕСТАНКУ ФУНКЦИЈЕ И ИМЕНОВАЊУ У РЕПУБЛИЧКУ ИЗБОРНУ КОМИСИЈУ**

Народна скупштина је, већином гласова свих народних посланика (од 172 присутна народна посланика, 172 су гласала за), усвојила Предлог одлуке о изменама Одлуке о престанку функције и именовању у Републичку изборну комисију, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Десету седницу Другог редовног заседања Народне скупштине Републике Србије у 2021. години.

Седница је закључена у 18 часова и 5 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић